Page:Jockey & Maggy's courtship, and unlucky marriage.pdf/20

 and his, but it’s no the way of ither honest fouk ; see what the Minister will say to it.

Mith. The Minister is but a mortal man, an there’s defections in his members as well as in mine.

Mag. Ay, but fouk shou’d ay strive to mortify their members.

Mith. Ay, ay, mortify their members! that’s yer Whiggery indeed : But will you or ony body else, wi’ your mortifying o' your members, prevent what’s to come to pass? I wish I saw the Minister an his Elders, I’se gie them Scripture for a’ he’s ponedone [sic] yet: Tell na me about the mortifying o’ members, gin he has gotten a bystart, let her an him feed it between them, an they sud gie’t soup about; but she maun keep it the first quarter, an be that time muckle black Lady will be caust; we sall sell the cauf, an foster the wean on the cow’s milk; that’s a better mense for a faut, than a’ your mortifying o' members, an a’ your repenting stools ; a wheen Papist rites, an rotteurotten [sic] ceremonies fashing fouks wi’ sack gowusgowns [sic], an buttock-mails, an I dinna ken what.— But bide ye, till I see the Minister.

Now, Jockey and his mither went into the little byre and held a private meeting, nane present but auld Bruckie an the twa brutes the bits a couties, that she might give him counsel how to behave when he